pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เสมา3 เผยนโยบายการจัดการเรียนการสอนออนไลน์ของโรงเรียนเอกชน ที่ปิดเรียนด้วยเหตุพิเศษ ช่วงระยะเวลาการแพร่ระบาดของโรคติดเชื้อไวรัสโคโรนา 2019 (COVID – 19) [กระทรวงศึกษาธิการ]
วันจันทร์ที่ 23 มีนาคม 2563
เสมา3 เผยนโยบายการจัดการเรียนการสอนออนไลน์ของโรงเรียนเอกชน ที่ปิดเรียนด้วยเหตุพิเศษ ช่วงระยะเวลาการแพร่ระบาดของโรคติดเชื้อไวรัสโคโรนา 2019 (COVID – 19) [กระทรวงศึกษาธิการ]
เสมา3 เผยนโยบายการจัดการเรียนการสอนออนไลน์ของโรงเรียนเอกชน ที่ปิดเรียนด้วยเหตุพิเศษ ช่วงระยะเวลาการแพร่ระบาดของโรคติดเชื้อไวรัสโคโรนา 2019 (COVID – 19)
(23 มีนาคม 2563) ดร.กนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เปิดเผยถึงนโยบายการจัดการเรียนการสอนในรูปแบบออนไลน์ สําหรับสถานศึกษาในสังกัดและในกํากับของกระทรวงศึกษาธิการปิดเรียนด้วยเหตุพิเศษ ช่วงระยะเวลาการแพร่ระบาดของโรคติดเชื้อไวรัสโคโรนา 2019 (COVID – 19)
จากสถานการณ์ที่มีการแพร่ระบาดดังกล่าว ทางรัฐบาลและกระทรวงศึกษาธิการได้ตระหนักถึงความปลอดภัยในชีวิตของนักเรียน นักศึกษา ที่จะได้รับผลกระทบจากการแพร่ระบาดดังกล่าว และเพื่อไม่ให้กระทบต่อการเรียนการสอนของนักเรียน นักศึกษา
กระทรวงศึกษาธิการจึงมีประกาศให้สถานศึกษาในสังกัดและในกํากับของกระทรวงศึกษาธิการปิดเรียนด้วยเหตุพิเศษ ตนจึงได้สั่งการให้สังกัดสํานักงานคณะกรรมการส่งเสริมการศึกษาเอกชน (สช.) ที่มีนักเรียน นักศึกษาได้รับผลกระทบจากการสั่งปิดสถานศึกษาในครั้งนี้ ดําเนินการเตรียมมาตรการ หรือแนวปฏิบัติในการจัดการเรียนการสอนในรูปแบบออนไลน์
โดยมีวัตถุประสงค์เพื่อให้การจัดการศึกษาในสถานการณ์ปัจจุบันเป็นไปอย่างมีประสิทธิภาพและเป็นการยกระดับคุณภาพการศึกษาโดยรวมของประเทศ โดยเป็นการศึกษาฟรี ไม่มีค่าใช้จ่าย ด้วยความร่วมมือจากสถาบันการศึกษาที่มีระบบการเรียนการสอนแบบออนไลน์ที่พร้อมอนุเคราะห์ให้บริการร่วมใช้ระบบออนไลน์ของโรงเรียนแก่โรงเรียนเอกชน และโรงเรียนในสังกัดอื่นทั่วประเทศ ได้แก่ โรงเรียนเซนต์คาเบรียล โรงเรียนกรุงเทพวิทยาการคอมพิวเตอร์ โรงเรียนมัธยมยานากาวา โรงเรียนวรรัตน์ศึกษา และยังมีการรวบรวมสื่อการสอนเสริมหรือกวดวิชา และการสอนภาษาและอาชีพมาเผยเเพร่ด้วย
ทั้งนี้ สช. กําลังทําการสํารวจโรงเรียนที่มีการเรียนการสอนออนไลน์ของโรงเรียนเอกชนเพิ่มเติม เพื่อนําช่องทางการเรียนออนไลน์มารวบรวมไว้ ให้นักเรียน นักศึกษา รวมถึงผู้สนใจเข้ามาใช้บริการได้ เพื่อให้เกิดประโยชน์สูงสุดต่อผู้เข้าใช้บริการด้วย
หวังว่าการเรียนออนไลน์จะเป็นการสร้างความรู้แก่เด็กและเยาวชนได้อย่างเหมาะสม สามารถเรียนที่บ้านได้อย่างปลอดภัย ให้ความรู้ ยกระดับคุณภาพการศึกษาได้อย่างทั่วถึง และสามารถสร้างโอกาสให้ทุกคนเรียนฟรี เรียนได้ทุกที่ ทุกเวลา โดยวันนี้ผู้เรียนสามารถเข้าไปใช้บริการการเรียนการสอนได้แล้ว
โดยผู้เรียนสามารถเข้าไปที่เว็บไซต์odlc.opec.go.thของ สช. แล้วคลิก “เข้าสู่ระบบ” ออนไลน์ สช. จากนั้นกรอกข้อมูลพื้นฐานผู้ใช้บริการ เลือกชมตัวอย่างระบบออนไลน์จากเมนูหลัก จากนั้นสามารถสมัครเข้าใช้ระบบของสถานศึกษาที่ท่านเลือกและนําระบบไปใช้เพื่อสนับสนุนการพัฒนาการศึกษาในโรงเรียนหรือส่วนบุคคลต่อไป ซึ่งหากมีข้อสงสัยสามารถสอบถาม ได้ที่ 02 282 1000
รัฐบาลไทย-ข่าวทำเนียบรัฐบาล-รองนรม. พล.อ.อ.ประจินฯ เป็นประธานการประชุมคณะกรรมการ ป้องกันและปรามปรามยาเสพติด (ป.ป.ส.) ครั้งที่ 2/2561
วันอังคารที่ 11 กันยายน 2561
รองนรม. พล.อ.อ.ประจินฯ เป็นประธานการประชุมคณะกรรมการ ป้องกันและปรามปรามยาเสพติด (ป.ป.ส.) ครั้งที่ 2/2561
ที่ประชุม ป.ป.ส. มีมติเห็นชอบยุทธศาสตร์ เพื่อขับเคลื่อนการป้องกันและแก้ไขปัญหายาเสพติด ปี 2562
โดยการสร้างและพัฒนาระบบรองรับการคืนคนดีให้สังคม
วันนี้ (10 ก.ย. 61) เวลา 15.30 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการป้องกันและปรามปรามยาเสพติด (ป.ป.ส.) ครั้งที่ 2/2561 ซึ่งสรุปสาระสําคัญได้ดังนี้
ที่ประชุมได้พิจารณาและมีมติเห็นชอบยุทธศาสตร์เพื่อขับเคลื่อนการป้องกันและแก้ไขปัญหายาเสพติด ปี 2562โดยมีมาตรการป้องกันกับกลุ่มผู้มีโอกาสเข้าไปเกี่ยวข้องกับยาเสพติดด้วยการสร้างภูมิคุ้มกัน พร้อมสร้างสภาพแวดล้อมของระบบนิเวศทางสังคมที่เกี่ยวข้องกับกลุ่มเป้าหมายต่าง ๆ ตลอดจนเน้นการพัฒนาระบบบําบัดรักษาโดยใช้ชุมชนเป็นศูนย์กลางให้ได้มาตรฐานในทุกระบบ รวมทั้งมีระบบการติดตามผ่านครอบครัว ชุมชน โรงเรียน และสถานที่ทํางานให้เอื้อประโยชน์ต่อการบําบัดหรือป้องกันกลับไปเสพซ้ํา โดยเฉพาะอย่างยิ่งพัฒนาระบบติดตามผู้บําบัดรักษาด้วยการเฝ้าระวัง พร้อมใช้กลยุทธ์เชิงรุกของการมีส่วนร่วมระหว่างภาครัฐ ภาคประชาชน รวมทั้งภาคเอกชนที่เชื่อมโยงกันอย่างเป็นระบบและได้มาตรฐาน
...................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ห่วงใยประชาชน ขอให้เดินทางฉลองสงกรานต์อย่างปลอดภัย พร้อมกำชับเจ้าหน้าที่ปฏิบัติงานอย่างเต็มที่และมีกำลังใจ ชี้มีผู้ไม่หวังดีปล่อยข่าวลวงอ้างรัฐเตรียมใช้ ม.44 ห้ามขี่รถมอเตอร์
วันพฤหัสบดีที่ 13 เมษายน 2560
นายกฯ ห่วงใยประชาชน ขอให้เดินทางฉลองสงกรานต์อย่างปลอดภัย พร้อมกําชับเจ้าหน้าที่ปฏิบัติงานอย่างเต็มที่และมีกําลังใจ ชี้มีผู้ไม่หวังดีปล่อยข่าวลวงอ้างรัฐเตรียมใช้ ม.44 ห้ามขี่รถมอเตอร์
นายกฯ ห่วงใยประชาชน ขอให้เดินทางฉลองสงกรานต์อย่างปลอดภัย พร้อมกําชับเจ้าหน้าที่ปฏิบัติงานอย่างเต็มที่และมีกําลังใจ ชี้มีผู้ไม่หวังดีปล่อยข่าวลวงอ้างรัฐเตรียมใช้ ม.44 ห้ามขี่รถมอเตอร์ไซค์ซ้อน 2
วันนี้ (13 เมษายน 2560 ) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ฝากความห่วงใยไปยังพี่น้องประชาชนที่เดินทางกลับภูมิลําเนาและท่องเที่ยวในช่วงเทศกาลสงกรานต์ว่าขอให้เดินทางอย่างปลอดภัย ทั้งผู้ที่ขับขี่รถยนต์ส่วนตัว รถจักรยานยนต์ และรถโดยสารสาธารณะ เช่น รถตู้ รถบัส โดยจะต้องระมัดระวังให้มาก เพราะเป็นช่วงที่มีปริมาณรถค่อนข้างหนาแน่นกว่าปกติ จึงต้องไม่ขับรถเร็ว เมาไม่ขับ คาดเข็มขัดนิรภัย สวมหมวกกันน็อก และหากวิ่งรถระยะไกลต้องแวะพักหรือเปลี่ยนคนขับ ซึ่งเป็นเรื่องที่กฎหมายกําหนดไว้อยู่แล้ว
นอกจากนี้ นายกรัฐมนตรียังได้กําชับไปยังเจ้าหน้าที่ทุกฝ่าย ทั้งตํารวจ ทหาร ฝ่ายปกครอง และส่วนราชการในพื้นที่ว่า ขอให้ปฏิบัติงานอย่างเต็มที่ ทั้งเรื่องการดูแลความปลอดภัยในการเดินทาง การป้องกันมิจฉาชีพที่อาจจะอาศัยโอกาสนี้ก่ออาชญากรรม ลัก วิ่ง ชิง ปล้น ตามเคหะสถาน หรือสถานีขนส่งที่มีผู้คนจํานวนมาก พร้อมทั้งให้กําลังใจทุกคนที่ต้องเสียสละความสุขส่วนตัว ไปดูแลช่วยเหลือและอํานวยความสะดวกแก่ประชาชน
พลโท สรรเสริญ ยังกล่าวด้วยว่า ขณะนี้มีการแชร์ข้อความและภาพในโลกออนไลน์ว่า รัฐบาลเตรียมใช้มาตรา 44 ห้ามประชาชนนั่งซ้อนท้ายรถจักรยานยนต์เกิน 2 คน และจะมีการล่ารายชื่อคัดค้านจํานวน 400,000 รายชื่อ โดยรัฐบาลขอปฏิเสธว่า เรื่องดังกล่าวไม่เป็นความจริง และคาดว่าน่าจะเกิดจากผู้ไม่หวังดีที่ต้องการให้รัฐบาลเสียหาย จึงขอเตือนประชาชนอย่าหลงเชื่อ หรือตกเป็นเครื่องมือด้วยการส่งต่อให้ผู้อื่น อย่างไรก็ตาม พ.ร.บ.จราจรทางบก ซึ่งเป็นกฎหมายปกติ ได้ห้ามผู้ขับขี่รถจักรยานยนต์บรรทุกผู้โดยสารเกินกว่า 3 คนอยู่แล้ว
************************************
รัฐบาลไทย-ข่าวทำเนียบรัฐบาล-รมว.ดิจิทัลฯ หารือความร่วมมือด้านดิจิทัลกับทูตอินโดนีเซีย
วันจันทร์ที่ 26 มีนาคม 2561
รมว.ดิจิทัลฯ หารือความร่วมมือด้านดิจิทัลกับทูตอินโดนีเซีย
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ นายอะฮ์มัด รุซดี (H.E. Mr. Ahmad Rusdi) เอกอัครราชทูตอินโดนีเซียประจําประเทศไทยและคณะ ในโอกาสเข้าเยี่ยมคารวะพร้อมร่วมหารือเกี่ยวกับโครงการความร่วมมือด้านดิจิทัล และด้านเทคโนโลยีสารสนเทศและการสื่อสาร (ICT) ระหว่างไทยและอินโดนีเซีย อาทิ การแลกเปลี่ยนผู้เชี่ยวชาญและแนวปฏิบัติที่เป็นเลิศ (Best Practices) เป็นต้น นอกจากนี้เอกอัครราชทูตอินโดนีเซียยังได้แจ้งให้ทราบถึงการเป็นเจ้าภาพจัดการประชุม The 2018 Annual Meetings of the International Monetary Fund (IMF) and the World Bank Group ของรัฐบาลอินโดนีเซียในเดือนตุลาคม 2561 ณ เกาะบาหลี ซึ่งเป็นการประชุมสําคัญระดับโลก โดยจะมีผู้เข้าร่วมประชุมจากทุกภาคส่วนเพื่อร่วมหารือด้านการเงินและเศรษฐกิจโลก ทั้งนี้ ทั้งสองฝ่ายยังได้มีการหารือถึงเรื่องการสมัครเข้ารับเลือกตั้งในตําแหน่งสมาชิกสภาบริหารของสหภาพโทรคมนาคมระหว่างประเทศ หรือ ITU Council ซึ่งอินโดนีเซียได้ขอรับการสนับสนุนจากไทยในการเลือกตั้งดังกล่าว เมื่อวันที่ 22 มีนาคม 2561 ณ ห้องรับรอง ชั้น 9 กระทรวงดิจิทัลฯ อาคารรัฐประศาสนภักดี ศูนย์ราชการเฉลิมพระเกียรติ 80 พรรษาฯ ถนนแจ้งวัฒนะ เขตหลักสี่ กรุงเทพฯ
********************
รัฐบาลไทย-ข่าวทำเนียบรัฐบาล-ผู้ถือบัตรสวัสดิการแห่งรัฐรับเงินล้าน โครงการแจกโชคจากการใช้บัตรเดบิต ครั้งที่ 7
วันจันทร์ที่ 18 ธันวาคม 2560
ผู้ถือบัตรสวัสดิการแห่งรัฐรับเงินล้าน โครงการแจกโชคจากการใช้บัตรเดบิต ครั้งที่ 7
กระทรวงการคลังมอบโชคเงินล้านในโครงการแจกโชคจากการใช้บัตรเดบิตครั้งที่ 7 ซึ่งมีเป้าหมายเพื่อสร้างแรงจูงใจให้ประชาชนและผู้ประกอบการลดใช้เงินสดและปรับพฤติกรรมหันมาใช้ช่องทางอิเล็กทรอนิกส์ในการชําระสินค้าและบริการ
กระทรวงการคลังมอบโชคเงินล้านในโครงการแจกโชคจากการใช้บัตรเดบิตครั้งที่ 7 ซึ่งมีเป้าหมายเพื่อสร้างแรงจูงใจให้ประชาชนและผู้ประกอบการลดใช้เงินสดและปรับพฤติกรรมหันมาใช้ช่องทางอิเล็กทรอนิกส์ในการชําระสินค้าและบริการ ซึ่งจะช่วยลดต้นทุนการบริหารจัดการเงินสดในภาพรวมของประเทศ พร้อมทั้งช่วยยกระดับเศรษฐกิจไทยสู่การเป็นสังคมไร้เงินสดในอนาคต โดยตั้งแต่ดําเนินโครงการ มีกระแสตอบรับที่ดีขึ้นต่อเนื่อง โดยจํานวนครั้งการใช้จ่ายผ่านบัตรเดบิตโดยเฉลี่ยต่อเดือนขยายตัวในอัตราสูงและมูลค่าการใช้จ่ายต่อรายการโดยเฉลี่ยลดลง สะท้อนพฤติกรรมการของประชาชนที่มีแนวโน้มหันมาใช้จ่ายผ่านบัตรเดบิตในรายการย่อยในชีวิตประจําวันมากขึ้น อีกทั้ง มีการกระจายวางเครื่องรับชําระเงินทางอิเล็กทรอนิกส์ภายใต้โครงการนี้อย่างต่อเนื่อง
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า การแจกโชคจากการใช้บัตรเดบิตประจําเดือนธันวาคม2560(ข้อมูลการใช้จ่ายเดือนพฤศจิกายน 2560) ได้ขยายสิทธิ์เป็นครั้งแรกไปถึงผู้ถือบัตรสวัสดิการแห่งรัฐจํานวน 11.4 ล้านคน ให้สามารถลุ้นโชคได้โดยการใช้จ่ายผ่านบัตร 1 ครั้ง เท่ากับ 1 สิทธิ์ สําหรับผู้ที่ใช้บัตรสวัสดิการแห่งรัฐเพื่อซื้อสินค้าหรือวัตถุดิบการเกษตร (ไม่รวมค่าใช้จ่ายในสวัสดิการเดินทางผ่านบัตรสวัสดิการแห่งรัฐ) และเป็นที่น่ายินดีกับผู้มีรายได้น้อยที่ใช้จ่ายผ่านบัตรสวัสดิการแห่งรัฐคือ คุณเหน็ง คําจํารัส เป็นผู้โชคดีได้รับรางวัลที่ 1 มูลค่า 1,000,000 บาท ในส่วนของร้านค้าที่ได้รับรางวัลที่ 1 มูลค่า 1,000,000 บาท คือร้านคุณสมคิด แก่นนอก ซึ่งเป็นร้านค้าที่รับชําระเงินผ่านบัตรสวัสดิการแห่งรัฐ นอกจากนี้ ได้ประกาศรายชื่อผู้มีสิทธิ์ได้รับรางวัลอื่นๆ บนเว็บไซต์ www.epayment.go.th โดยธนาคารจะติดต่อผู้มีสิทธิ์ได้รับรางวัลโดยตรงต่อไป
ทั้งนี้ โครงการแจกโชคจากการใช้บัตรเดบิตมีกําหนดการแจกโชคทุกเดือนเป็นระยะเวลา 1 ปี (เดือนมิถุนายน 2560 ถึงเดือนพฤษภาคม 2561) รวมเงินรางวัล 84 ล้านบาท โดยได้รับการสนับสนุนจากสํานักงานสลากกินแบ่งรัฐบาล ซึ่งในแต่ละเดือนผู้ใช้บัตรเดบิตจะมีรางวัลสูงสุด 1,000,000 บาท 1 รางวัล และรางวัลอื่น ๆ ลดหลั่นกันลงมาตั้งแต่ 100,000 บาท ถึง 2,000 บาท รวมทั้งสิ้น 1,001 รางวัล ในส่วนของร้านค้าจะมีรางวัลสูงสุด 1,000,000 บาท 1 รางวัล และมีรางวัลย่อยรางวัลละ 30,000 บาท อีก 5-30 รางวัลต่อเดือน
เลขานุการคณะอนุกรรมการขับเคลื่อนโครงการการให้ความรู้และส่งเสริมธุรกรรมอิเล็กทรอนิกส์
โทร 02 273 9020 ต่อ 3289 3229 และ 3315
รัฐบาลไทย-ข่าวทำเนียบรัฐบาล-รัฐบาลปลดล็อคการใช้ที่ดิน ส.ป.ก. เพื่อประโยชน์อย่างอื่นของประเทศ
วันศุกร์ที่ 10 พฤศจิกายน 2560
รัฐบาลปลดล็อคการใช้ที่ดิน ส.ป.ก. เพื่อประโยชน์อย่างอื่นของประเทศ
บางกิจการที่เป็นประโยชน์ต่อประเทศอาจดําเนินมาก่อนที่ที่ดินจะถูกประกาศเป็นเขตปฏิรูปเพื่อการเกษตรกรรม จึงเห็นควรอนุญาตให้กิจการเหล่านั้น ได้ดําเนินการต่อไป
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้ประชาชนใช้ที่ดินในเขตปฏิรูปที่ดินเพื่อการเกษตรกรรม หรือ ส.ป.ก. เพื่อทํากิจกรรมอย่างอื่นนอกเหนือจากการเกษตรได้ โดยกิจกรรมนั้นจะต้องเป็นประโยชน์ต่อประเทศและสาธารณะ ได้แก่กิจการด้านพลังงาน ประเภทการเจาะสํารวจและผลิตปิโตรเลียม กิจการไฟฟ้าที่ผลิตจากพลังงานหมุนเวียน กิจการด้านการใช้ทรัพยากรธรรมชาติที่ไม่อาจหาจากแหล่งอื่นได้ และกิจการอันเป็นประโยชน์ส่วนรวมของประเทศ เช่น การพัฒนาโครงสร้างพื้นฐานระบบโทรคมนาคม กิจการภายใต้นโยบายเขตพัฒนาเศรษฐกิจพิเศษ เป็นต้น ทั้งนี้ การขออนุญาตจะต้องได้รับความยินยอมจากเกษตรกรที่ครอบครองสิทธิทําประโยชน์ในพื้นที่เดิม และจะมีการชดเชยเยียวยาให้แก่เกษตรกรที่เสียโอกาสการใช้ที่ดินต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลโดยกระทรวงอุตสาหกรรม มอบน้ำตาลทราย ครั้งที่ 5 จำนวน 750 กิโลกรัม เพื่อนำไปประกอบอาหารและแจกจ่ายประชาชนที่มาร่วมถวายสักการะพระบรมศพฯ
วันศุกร์ที่ 29 กันยายน 2560
รัฐบาลโดยกระทรวงอุตสาหกรรม มอบน้ําตาลทราย ครั้งที่ 5 จํานวน 750 กิโลกรัม เพื่อนําไปประกอบอาหารและแจกจ่ายประชาชนที่มาร่วมถวายสักการะพระบรมศพฯ
รัฐบาลโดยกระทรวงอุตสาหกรรม มอบน้ําตาลทราย ครั้งที่ 5 จํานวน 750 กิโลกรัม เพื่อนําไปประกอบอาหารและแจกจ่ายประชาชนที่มาร่วมถวายสักการะพระบรมศพฯ ณ บริเวณเต็นท์ กอร.รส. ท้องสนามหลวง
วันนี้ (29 กันยายน 2560) รัฐบาลโดยกระทรวงอุตสาหกรรม นําโดยนางสาวนิสากร จึงเจริญธรรม รองปลัดกระทรวงอุตสาหกรรม และเจ้าหน้าที่จากหน่วยงานในสังกัดกระทรวงอุตสาหกรรม มอบน้ําตาลทราย ครั้งที่ 5 จํานวน 750 กิโลกรัม ให้กับพันเอกสัญญา หร่ายเจริญ รองผู้อํานวยการปฏิบัติการข่าว กองทัพภาคที่ 1 ผู้แทนกองอํานวยการร่วมรักษาความสงบเรียบร้อย (กอร.รส) เพื่อนําไปประกอบอาหารและแจกจ่ายประชาชนที่มาร่วมถวายสักการะพระบรมศพพระบาทสมเด็จพระปรมินทรมหาภูมิพลอดุลยเดช ณ บริเวณเต็นท์ กอร.รส. ท้องสนามหลวง
รัฐบาลไทย-ข่าวทำเนียบรัฐบาล-สมอ. ชู 10 หน่วยงานตัวอย่าง นำ มอก. 9999 ไปใช้ เพื่อพัฒนาองค์กรอย่างยั่งยืน
วันเสาร์ที่ 21 กันยายน 2562
สมอ. ชู 10 หน่วยงานตัวอย่าง นํา มอก. 9999 ไปใช้ เพื่อพัฒนาองค์กรอย่างยั่งยืน
สมอ. จัดพิธีลงนามรับรองตนเองให้กับ 10 หน่วยงาน ที่นํา มอก. 9999 “แนวทางเศรษฐกิจพอเพียงภาคอุตสาหกรรม” ไปใช้ หวังให้เป็นหน่วยงานตัวอย่างในการพัฒนาองค์กรอย่างยั่งยืน พร้อมผลักดัน มอก. 9999 ก้าวสู่มาตรฐานระดับโลก
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม เปิดเผยว่า ปี 2556 กระทรวงอุตสาหกรรมได้ประกาศกําหนดมาตรฐาน มอก. 9999 เล่ม ๑-๒๕๕๖ แนวทางเศรษฐกิจพอเพียงภาคอุตสาหกรรม โดยน้อมนําหลักปรัชญาของเศรษฐกิจพอเพียง ในพระบาทสมเด็จพระเจ้าอยู่หัว รัชกาลที่ 9 มาปรับใช้ในการดําเนินธุรกิจของภาคอุตสาหกรรม ที่มุ่งส่งเสริมการพัฒนาบุคลากรและองค์กร ให้มีการบริหารจัดการ และการดําเนินงานที่ก่อให้เกิดการพัฒนาที่สมดุลทั้งในด้านเศรษฐกิจ สังคม และสิ่งแวดล้อม เป็นการพัฒนาองค์กรสู่ความยั่งยืน ที่ผ่านมา สมอ. ส่งเสริมภาคอุตสาหกรรม หน่วยงานราชการ มูลนิธิ ฯลฯ นํามาตรฐาน มอก. 9999ไปประยุกต์ใช้ในหน่วยงาน โดยการจัดทําโครงการฝึกอบรมและให้คําปรึกษาแนะนําการจัดทํา มอก. 9999 (TLC มอก. 9999) ตั้งแต่ปี พ.ศ. 2558 จนถึงปัจจุบันมีผู้ประกอบการที่ผ่านการฝึกอบรมแล้ว จํานวน 55 ราย
เนื่องด้วยมาตรฐาน มอก. 9999 ไม่ใช่มาตรฐานเพื่อการรับรอง สมอ. จึงได้จัดทําโครงการทวนสอบประสิทธิผลและความสําเร็จของการนํา มอก. 9999 ไปประยุกต์ใช้ สําหรับผู้ประกอบการที่เข้าร่วมโครงการ TLC มอก. 9999 เพื่อให้เป็นแนวปฏิบัติที่ดี (Best Practice) โดยในปีนี้มีผู้เข้าร่วมโครงการจํานวน 10 หน่วยงาน ได้แก่ บริษัท น้ําตาลไทยเอกลักษณ์ จํากัด บริษัท น้ําตาลมิตรกาฬสินธุ์ จํากัด บริษัท น้ําตาลสระบุรี จํากัด บริษัท น้ําตาลสิงห์บุรี จํากัด บริษัท บ้านเซรามิคสุขภัณฑ์ จํากัด บริษัท ฟาร์มโพรเทคชั่น จํากัด บริษัท มาบตาพุดโอเลฟินส์ จํากัด บริษัท รวมเกษตรกรอุตสาหกรรม จํากัด (มิตรภูหลวง) บริษัท รวมเกษตรกรอุตสาหกรรม จํากัด (มิตรภูเขียว) และบริษัท เอซบีซี โพรดักซ์อินดัสตรี้ส์ จํากัด ซึ่งผลการทวนสอบฯ เป็นไปตามข้อกําหนด มอก. 9999 ดังนั้น สมอ. จึงจัดพิธีลงนามประกาศรับรองตนเองว่าได้นํามาตรฐาน มอก.9999 ไปใช้ในการดําเนินงานขององค์กร เพื่อสนับสนุน และเป็นเวทีประกาศเจตนารมณ์ของผู้ประกอบการที่เข้าร่วมโครงการ รวมถึงเพื่อสร้างการรับรู้การผลักดันมาตรฐาน มอก. 9999 เข้าสู่มาตรฐานสากล ณ ห้องวาสนา 6 – 7 ชั้น 3 โรงแรมโกลเด้น ทิวลิป ซอฟเฟอริน กรุงเทพฯ
เลขาธิการ สมอ. กล่าวเพิ่มเติมว่า ในปีนี้ สมอ. เป็นเจ้าภาพจัดการประชุมคณะกรรมการวิชาการ คณะที่ 292 ของ ISO (ISO/TC 292 Security and resilience) ครั้งที่ 7 ในวันที่ 8-13 กันยายน 2562 ที่ผ่านมา ซึ่งเป็นการประชุมของคณะกรรมการวิชาการที่รับผิดชอบการกําหนดมาตรฐานระหว่างประเทศในสาขาการรักษาความมั่นคงปลอดภัยและการปรับตัวสู่ภาวะปกติ ประเทศไทยได้ผลักดันให้ มอก.9999 เข้าสู่การพิจารณาของประเทศสมาชิก ISO เพื่อเป็นมาตรฐานสากล โดยมีผู้เข้าร่วมการประชุมกว่า 150 คน จากสมาชิกกว่า 30 ประเทศ ที่ประชุมได้รับข้อเสนอของประเทศไทยที่เสนอให้ มอก. ๙๙๙๙ เป็นมาตรฐานสากลไว้เป็นที่เรียบร้อยแล้ว และจะมีการดําเนินการตามขั้นตอนที่เกี่ยวข้องของ ISO ต่อไป
รัฐบาลไทย-ข่าวทำเนียบรัฐบาล-ก.แรงงาน จัดงาน 10 พฤษภาคม วันความปลอดภัยในการทำงานแห่งชาติ 2561  ใช้กลไกประชารัฐสร้างความร่วมมือทุกภาคส่วนขับเคลื่อนนโยบาย Safety Thailand
วันพฤหัสบดีที่ 10 พฤษภาคม 2561
ก.แรงงาน จัดงาน 10 พฤษภาคม วันความปลอดภัยในการทํางานแห่งชาติ 2561  ใช้กลไกประชารัฐสร้างความร่วมมือทุกภาคส่วนขับเคลื่อนนโยบาย Safety Thailand
กระทรวงแรงงาน โดยกรมสวัสดิการและคุ้มครองแรงงาน จัดงาน 10 พฤษภาคม วันความปลอดภัย
ในการทํางานแห่งชาติ ประจําปี 2561 ในวันพฤหัสบดีที่ 10 พฤษภาคม 2561 ใช้กลไกประชารัฐสร้าง
ความร่วมมือทุกภาคส่วนขับเคลื่อนนโยบาย Safety Thailand ณ อาคารกรมสวัสดิการและคุ้มครอง
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน กล่าวว่า คณะรัฐมนตรีได้มีมติเห็นชอบให้วันที่ 10 พฤษภาคมของทุกปี เป็นวันความปลอดภัยในการทํางานแห่งชาติ ทั้งนี้เพื่อให้ทุกฝ่ายที่เกี่ยวข้องได้รําลึกถึงเหตุโศกนาฏกรรมเพลิงไหม้โรงงานผลิตตุ๊กตาเคเดอร์ จังหวัดนครปฐม เมื่อวันที่ 10 พฤษภาคม 2536 และตระหนักถึงความสําคัญของความปลอดภัยและอาชีวอนามัยในการทํางาน รวมทั้งเป็นแรงผลักดันให้ทุกภาคส่วนที่เกี่ยวข้อง ได้ร่วมมือกันดําเนินงานด้านความปลอดภัยในการทํางานให้มีประสิทธิภาพยิ่งขึ้น เพื่อให้ผู้ใช้แรงงานได้ทํางานในสภาพแวดล้อมที่ดี ปลอดภัยจากอุบัติเหตุและมีสุขภาพอนามัยดี ในส่วนของกระทรวงแรงงาน ได้กําหนดให้การขับเคลื่อน “ความปลอดภัยและอาชีวอนามัยของประเทศไทยหรือ Safety Thailand” เป็นนโยบายเร่งด่วนในการดําเนินการ ด้วยการตรวจบังคับใช้กฎหมายความปลอดภัยในการทํางานอย่างจริงจัง ควบคู่ไปกับการสร้างจิตสํานึกด้านความปลอดภัยแก่ผู้เกี่ยวข้องและบูรณาการความร่วมมือกับทุกภาคส่วนเพื่อผลสัมฤทธิ์ที่จะมีต่อประชาชน คือ การลดอัตราการประสบอันตรายและการเสียชีวิตจากการทํางานอย่างเป็นรูปธรรม
รัฐมนตรีว่าการกระทรวงแรงงาน กล่าวต่อไปว่า สําหรับการจัดงานวันความปลอดภัยในการทํางานแห่งชาติ ประจําปี 2561 จัดขึ้นเพื่อแสดงเจตนารมณ์ที่มุ่งมั่นของภาครัฐในการที่จะดูแลแรงงานให้มีความปลอดภัยและสุขภาพอนามัยที่ดี และแสดงให้เห็นถึงการมีส่วนร่วมของผู้เกี่ยวข้องทุกฝ่ายในการเป็นพลัง ขับเคลื่อน Safety Thailand ร่วมกับกระทรวงแรงงานตามแนวทางประชารัฐ เพื่อให้ความปลอดภัยในการทํางานเกิดเป็นวัฒนธรรมความปลอดภัย เพื่อให้คนไทยมีความมั่นคงและปลอดภัยอย่างแท้จริง
รัฐบาลไทย-ข่าวทำเนียบรัฐบาล-รัฐบาลขอความร่วมมือประชาชน  อย่าไปโรงพยาบาลเพื่อตรวจหาเชื้อโควิด-19 เอง หากไม่เข้าเกณฑ์เสี่ยง  ร่วมใจกันสงวนทรัพยากรเพื่อผู้ป่วยจำเป็น
วันเสาร์ที่ 21 มีนาคม 2563
รัฐบาลขอความร่วมมือประชาชน  อย่าไปโรงพยาบาลเพื่อตรวจหาเชื้อโควิด-19 เอง หากไม่เข้าเกณฑ์เสี่ยง  ร่วมใจกันสงวนทรัพยากรเพื่อผู้ป่วยจําเป็น
รัฐบาลขอความร่วมมือประชาชน  อย่าไปโรงพยาบาลเพื่อตรวจหาเชื้อโควิด-19 เอง หากไม่เข้าเกณฑ์เสี่ยง  ร่วมใจกันสงวนทรัพยากรเพื่อผู้ป่วยจําเป็น
ศาสตราจารย์นฤมลภิญโญสินวัฒน์โฆษกประจําสํานักนายกรัฐมนตรีขอความร่วมมือพี่น้องประชาชนที่มีสุขภาพแข็งแรงไม่อยู่ในกลุ่มเสี่ยง ไม่มีอาการไข้ ไม่มีประวัติสัมผัสใกล้ชิดกับผู้ป่วย ไม่เดินทางมาจากต่างประเทศที่ประกาศเป็นพื้นที่ติดโรคหรือพื้นที่ที่มีการระบาดอย่างต่อเนื่อง อย่าตัดสินใจไปโรงพยาบาลเองเพื่อตรวจหาเชื้อโควิด-19เพราะขณะนี้มีคนจํานวนมากไปตรวจหาเชื้อโควิด-19ทั้งที่โรงพยาบาลรัฐและโรงพยาบาลเอกชนจํานวนมาก ทําให้เจ้าหน้าที่ไม่สามารถให้บริการได้และน้ํายาที่ใช้ในการตรวจเชื้อไม่เพียงพอซึ่งรัฐบาลกําลังเร่งจัดหาให้สถานพยาบาลเป็นการด่วน
ทั้งนี้อยากให้พี่น้องประชาชนเข้าใจว่าหากคนปกติทั่วไปไม่มีอาการไข้ ไม่ไปอยู่ร่วมหรือมีประวัติสัมผัสกับกลุ่มเสี่ยงหรือเดินทางมาจากพื้นที่เสี่ยง ไม่มีความจําเป็นต้องตรวจหาเชื้อโควิด-19เพราะเมื่อไม่มีอาการอะไรไม่มีไข้ ไปตรวจเมื่อรู้ผลแต่ก็ไม่ได้หมายความว่าจะปลอดภัยเพราะต้องกักตนเองอีก14วัน จึงอยากขอให้เก็บน้ํายาให้สําหรับคนหรือผู้ป่วยที่แพทย์ประเมินว่ามีโอกาสสูงในการมีเชื้อโควิดดีกว่า
โฆษกประจําสํานักนายกรัฐมนตรียังยืนยันตามคําแนะนําของแพทย์และกระทรวงสาธารณสุขว่า ประชาชนทั่วไปที่มีสุขภาพแข็งแรงสามารถใช้หน้ากากผ้าแทนได้ เพื่อที่จะได้เก็บสํารองหน้ากากอนามัยให้หมอพยาบาลและเจ้าหน้าที่ที่ต้องทํางานในด่านหน้ากับผู้ป่วยจริงในโรงพยาบาลขณะนี้ได้มีไว้ใช้มั่นใจคนไทยจะร่วมมือร่วมใจฝ่าวิกฤตนี้ไปด้วยกัน
..................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-8 วิธีหนีห่างโควิด-19 ฉบับ Social distancing
วันเสาร์ที่ 18 เมษายน 2563
8 วิธีหนีห่างโควิด-19 ฉบับ Social distancing
วิธีหนีโควิด-19 มีอะไรบ้างนะ
8 วิธีเว้นระยะห่างทางสังคมหนีโควิด มีแนวทางปฏิบัติดังนี้
1.ห้ามไปสถานบันเทิง โรงเรียน โรงภาพยนตร์ กิจกรรมกีฬา หรือพื้นที่แออัดต่างๆ
2.งดเว้นการกอดหรือจูบ
3.หลีกเลี่ยงการเข้าห้องประชุมที่แออัด
4.หลีกเลี่ยงกิจกรรมที่มีคนมารวมตัวกันเยอะๆ มากกว่า 50 คนขึ้นไป
5.ระวังการใช้สิ่งของสาธารณะร่วมกับผู้อื่น เช่น ราวบันได ปุ่มกดลิฟต์ เป็นต้น
6.หลีกเลี่ยงชั่วโมงเร่งด่วนในรถสาธารณะ
7.ควรเว้นระยะห่างระหว่างกัน 1-2 เมตร
8.ควรอยู่บ้านให้มากที่สุด
รัฐบาลไทย-ข่าวทำเนียบรัฐบาล-รมว.ดิจิทัลฯ ให้การต้อนรับนายกรัฐมนตรีเวียดนาม ในโอกาสเข้าร่วมการประชุมผู้นำ ACMECS ครั้งที่ 8
วันศุกร์ที่ 15 มิถุนายน 2561
รมว.ดิจิทัลฯ ให้การต้อนรับนายกรัฐมนตรีเวียดนาม ในโอกาสเข้าร่วมการประชุมผู้นํา ACMECS ครั้งที่ 8
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ได้รับมอบหมายเป็นผู้แทนรัฐบาลไทยให้การต้อนรับ นายเหวียน ซวน ฟุก นายกรัฐมนตรีสาธารณรัฐสังคมนิยมเวียดนาม และภริยา ในโอกาสเดินทางเข้าร่วมการประชุมผู้นํายุทธศาสตร์ความร่วมมือทางเศรษฐกิจ อิรวดี-เจ้าพระยา-แม่โขง (Ayeyawady – Chao Phraya – Mekong Economic Cooperation Strategy : ACMECS) ครั้งที่ 8 ณ ประเทศไทย ระหว่างวันที่ 15-16 มิถุนายน 2561 โดยมีผู้นําจากประเทศสมาชิก ACMECS ได้แก่ กัมพูชา สปป.ลาว เมียนมา เวียดนาม และไทย เข้าร่วมการประชุมฯ สําหรับการประชุมผู้นํา ACMECS ที่ประเทศไทยเป็นเจ้าภาพจัดขึ้นในครั้งนี้ เน้นให้ความสําคัญเรื่อง “ความเชื่อมโยง” คือ การอาศัยความร่วมมือภายใต้กรอบ ACMECS เพื่อก่อให้เกิดการเชื่อมโยงด้านโครงสร้างพื้นฐาน เช่น ถนน สะพานแบบไร้รอยต่อ รวมถึงการสอดประสานด้านเศรษฐกิจ ด้วยการปรับปรุงกฎระเบียบเพื่อให้การไปมาหาสู่ระหว่างประเทศสมาชิกคล่องตัวขึ้น ตลอดจนการสร้างทรัพยากรบุคคลที่มีคุณภาพและยั่งยืน เพื่อให้กลุ่มประเทศสมาชิก ACMECS เติบโตไปพร้อมกัน และเป็นกลไกสําคัญในการขับเคลื่อนเศรษฐกิจของอนุภูมิภาคและอาเซียนต่อไป เมื่อวันที่ 15 มิถุนายน 2561 ณ ท่าอากาศยานทหาร 2 กองบิน 6 ถนนพหลโยธิน เขตดอนเมือง กรุงเทพฯ
*********************
รัฐบาลไทย-ข่าวทำเนียบรัฐบาล-รองนายกรัฐมนตรี พล.อ. ประวิตรฯ เชิญชวนประชาชนทุกภาคส่วนร่วมกิจกรรมโครงการ “จิตอาสาประชาร่วมใจกำจัดผักตบชวาทั่วไทย ในวันสิ่งแวดล้อมไทย” 4 ธันวาคมนี้ ณ บริเวณวัดบางไผ่นารถ จ.นครปฐม
วันพุธที่ 30 พฤศจิกายน 2559
รองนายกรัฐมนตรี พล.อ. ประวิตรฯ เชิญชวนประชาชนทุกภาคส่วนร่วมกิจกรรมโครงการ “จิตอาสาประชาร่วมใจกําจัดผักตบชวาทั่วไทย ในวันสิ่งแวดล้อมไทย” 4 ธันวาคมนี้ ณ บริเวณวัดบางไผ่นารถ จ.นครปฐม
พล.อ. ประวิตร วงษ์สุวรรณ รองนายกรัฐมนตรี เชิญชวนประชาชนทุกภาคส่วนร่วมกิจกรรมโครงการ “จิตอาสาประชาร่วมใจกําจัดผักตบชวาทั่วไทย ในวันสิ่งแวดล้อมไทย” 4 ธันวาคมนี้ ณ บริเวณวัดบางไผ่นารถ ต.บางไทรป่า อ.บางเลน  จ.นครปฐม
วันนี้ (30 พ.ย.59 ) เวลา 14.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการอํานวยการบูรณาการเพื่อแก้ไขปัญหาผักตบชวา ครั้งที่ 1/2559 ร่วมกับหน่วยงานที่เกี่ยวข้อง สรุปสาระสําคัญ ดังนี้
พลเอกประวิตร วงษ์สุวรรณ รองนายกรัฐมนตรี เปิดเผยว่า การประชุมคณะกรรมการฯ มีประเด็นสําคัญเกี่ยวกับแนวทางในการแก้ไขปัญหาผักตบชวาที่เป็นปัญหาต่อสิ่งแวดล้อม การระบายน้ําและกีดขวางการสัญจรทางน้ําส่งผลกระทบต่อชีวิตความเป็นอยู่ของราษฎร โดยที่ประชุมได้มีมติเห็นชอบในหลักการตามแผนบูรณาการปฏิบัติการและมาตรการแก้ไขปัญหาผักตบชวาร่วมกัน โดยแบ่งตามศักยภาพของหน่วยงานที่ปฏิบัติตามแม่น้ําสายหลัก แม่น้ําสายรอง และแหล่งน้ําปิด พร้อมกําชับให้กระทรวงมหาดไทย สั่งการให้หน่วยงานที่รับผิดชอบทั้งกรมโยธาธิการและผังเมือง จังหวัด อําเภอ ท้องถิ่นทุกแห่ง ตลอดจนบูรณาการการทํางานร่วมกับหน่วยงานทหาร และหน่วยงานที่เกี่ยวข้องอื่น ๆ รวมทั้งขอความร่วมมือไปยังภาคเอกชนในพื้นที่ต่าง ๆ ให้เตรียมเครื่องจักร เครื่องมือ กําลังคน และจัดหาสถานที่ทิ้งให้พร้อมรองรับการดําเนินการดังกล่าวโดยให้ร่วมกันทํางานในรูปแบบ “ประชารัฐ” โดยให้เร่งดําเนินการแก้ไขปัญหาผักตบชวา ใน 2 ขั้นตอน ได้แก่ มาตรการในการกําจัด(เก็บใหญ่) จํานวน 6,205,355 ตัน ให้เสร็จภายในเดือน มีนาคม 2560 และมาตรการในการป้องกัน (เก็บเล็ก) ควรดําเนินการอย่างต่อเนื่องเพื่อป้องกันการขยายพันธุ์ของผักตบชวา ทั้งนี้ ได้สั่งการให้รายงานผลการดําเนินงานต่อคณะกรรมการอํานวยการบูรณาการเพื่อแก้ไขปัญหาผักตบชวาเป็นประจําทุกเดือน อีกทั้งให้จัดกิจกรรมเสริมสร้างความรู้ ความเข้าใจในเรื่องของการเจริญเติบโตของผักตบชวาให้ประชาชนได้รับทราบเพื่อให้เกิดความร่วมมือและพร้อมให้การสนับสนุนการแก้ไขปัญหากําจัดผักตบชวาเป็นอย่างมีประสิทธิภาพและเป็นเกิดผลรูปธรรมอย่างยั่งยืน หรือจัดให้มีกิจกรรมรณรงค์อื่น ๆ เพื่อสร้างจิตสํานึกในการแก้ปัญหาดังกล่าว รวมถึงร่วมกันดูแลรักษาแหล่งน้ําและส่งเสริมความรู้ในการกําจัดผักตบชวาโดยนําไปใช้ประโยชน์อื่น ๆ เช่น การทําปุ๋ยหมัก การทําหัตถกรรมพื้นบ้านจากผักตบชวา เป็นต้น
นอกจากนี้ ที่ประชุมเห็นชอบให้จัดโครงการ “จิตอาสาประชาร่วมใจ กําจัดผักตบชวาทั่วไทย ในวันสิ่งแวดล้อมไทย” ในวันอาทิตย์ที่ 4 ธันวาคม 2559 ณ บริเวณวัดบางไผ่นารถ ตําบลบางไทรป่า อําเภอบางเลน จังหวัดนครปฐม และขอความร่วมมือคณะกรรมการและคณะทํางานตามโครงการแก้ไขปัญหาผักตบชวาทุกภาคส่วนให้เข้าร่วมกิจกรรมในวันดังกล่าวทุกจังหวัดโดยพร้อมเพียงกัน
-----------------------
กลุ่มประชาสัมพันธ์และเผยแพร่ สํานักโฆษก